**Наредба за изменение и допълнение на Наредба № 37 от 23.10.2014 г. за условията и реда за издаване на свидетелства на авиационните оператори и контрола върху тях (обн., ДВ,** **бр. 93** **от 2014 г., доп., бр. 33 от 2015 г.)**

**§ 1.** Член 18 се изменя така:

„**Чл. 18** (1) Всеки притежател на САО прилага нормите за полетно време, работно време и време за почивка на екипажа, като съхранява записите за тях за период не по-кратък от 24 месеца, както следва:

1. за самолети – съгласно условията и по реда на Регламент (ЕС) № 965/2012 за определяне на технически изисквания и административни процедури във връзка с въздушните операции в съответствие с Регламент (ЕО) № 216/2008 на Европейския парламент и на Съвета (ОВ, L 296 от 2012 г.), както последно е изменен;

2. за вертолети – съгласно Наредба № 4018 от 16.09.2005 г. за работното време на авиационния персонал (обн., ДВ, бр. 78 от 2005 г., изм., бр. 83 от 2010 г.).

(2)Ежемесечно до 15-то число авиационните оператори изпращат информация в ГД ГВА за всеки член на летателния и кабинния състав, както следва:

1. полетно време за предходния месец;

2. полетно време от началото на календарната година;

3. полетно време за предходните 12 месеца.“

**§ 2.** Член 19 се отменя.

**§ 3.** Член 20 се отменя.

**§ 4.** Член 21 се отменя.

**§ 5.** Член 22 се отменя.

ЗАКЛЮЧИТЕЛНА РАЗПОРЕДБА

**§ 6.** Наредбата влиза в сила от 18.02.2016 г.

**Ивайло Московски**

*Министър на транспорта,*

*информационните технологии и съобщенията*